  Майя Бывальцева Ижкарыс урамъёсысь южтолэзь ӵоже 58 тонна лымыез поттӥзы. Со сярысь журналистъёслы вераз карлэн тӧроез Юрий Тюрин. Тодэ вайытом, азьвылгес куремын вал толэзь ӵоже 100 сюрс тонна лымыез поттыны. «Ужпум сылэ сюресъёс урдсысь лымыез утялтыны <…> но со интыосысь, кытын ми вутудӟонэз возьмаськомы», — пусйиз Тюрин. Солэн верамезъя, али тудвулы дасяськон рос-прос мынэ. Лымыез поттэм сяна, ву кошкон гумыосты сузяло, насосъёсын машинаос но горд сюй дасямын, вань ёзэсъёс вылӥ дасьлыкын уло. Вутудӟон дыръя калыкез поттоно луиз ке, соос понна огдырлы улон интыос вань. Тудвулэсь тужгес лек вакытсэ Удмуртиын 15–24 оштолэзе возьмало. Тулыс вуослэсь кошкемзэс чаклан понна интыысь аскивалтон ёзэсъёслэсь но интыосысь пожарно-спасательной гарнизонъёслэсь 59 оперативной группаоссэс кыскыны чакламын. Со сяна, Удмуртиысь шуръёсын пуштытъян ужъёс ортчытозы. Тегъёс: Мерлык Ижкар ЮрийТюрин Удмуртия тудву  